Pelonomi Venson-Moitoi ni mwandishi wa habari na mwanasiasa ambaye aliwahi kuwa Waziri wa Mambo ya nje wa Botswana kuanzia 2014 hadi Desemba 2018.  Aliteuliwa katika Bunge la Botswana mnamo 1999 kama mmoja wa wajumbe wanne waliochaguliwa na alichaguliwa tena katika uchaguzi mkuu wa mwaka 2004 . Venson-Moitoi alikuwa Waziri wa Ujenzi, Uchukuzi na Mawasiliano kutoka mwaka 2001 hadi mwaka 2002 na Waziri wa Biashara, Viwanda, Wanyamapori na Utalii kutoka mwaka 2002 hadi mwaka 2004. Aliteuliwa kama Waziri wa Mawasiliano, Sayansi, na Teknolojia mnamo mwaka 2004. Katika baraza la mawaziri la mwaka2009, Venson-Moitoi aliteuliwa kuwa Waziri wa Mawasiliano, Sayansi na Teknolojia, na baadaye aliteuliwa kama Waziri wa Elimu. Mnamo 17 Desemba mwaka 2018, Venson-Moitoi alitangaza kwamba atagombea urais wa chama. Rais Mokgweetsi Masisi alimfuta kazi kutoka Baraza la Mawaziri siku iliyofuata. Mnamo 5 Aprili mwaka 2019 aliandika barua kwa Katibu Mkuu wa Chama cha Kidemokrasia cha Botswana akisema kwamba alikuwa akijiondoa kwenye uchaguzi wa urais, akidai kwamba uchaguzi huo "ulikuwa na wizi tangu mwanzo."